Exqrch/javanese-Komodo-pixelgpt huggingface dataset:
Gundam Gundam (ガンダム, Gandamu) (Japanese: ガンダム, Hepburn: "Gandamu"?), uga diarani Gundam Series (ガンダムシリーズ, Gandamu Shirīzu) (ガンダムシリーズ, "Gandamu Shirīzu"?), ya iku mèdia fiksi sains kang digawé déning waralaba Sunrise kang critakaké robot gedhé (utawa "mecha") karan "mobile suits", lan ing mobile suits iku nggawa jeneng "Gundam." Waralaba gumdam iku diwiwiti tanggal 7 April 1979, minangka sèri TV anime kang judhulé "Mobile Suit Gundam", gundam dadi
judhulé "Mobile Suit Gundam", gundam dadi revolusioner gara-gara bisa nampilaké animé genré robot nyata kanthi latar adilaga militèr robot gedhé
Kamisuwuran gundam ing sèri TV kapisan lan dodolané,akèh waralaba kang mèlu pakaryan babagan gundam ing akèh mèdia
Irah-irahan gundam wis metu ing akèh sèri tèlèvisi lan OVAs, movies, manga, novèl, lan dolanan vidéo
Waralaba gundam uga mimpin panyipta salah sijiné dolanan lan remenan kang gedhé dhéwé ing indhustri dolanan Jepang
Ing taun 2014, waralaba "Gundam" ngasilaké pikolèhan 80 miliar yèn
taun 2014 kasil dodolan dolanan gundam lan remenan kabèhé 18.4 miliar yèn
Ing taun 2008 tingkat rata-rata dodolan dolanan figur animé (total dodolan rata-rata saben èpisode saka taun 1970 tekan 2008 ), sèri "Gundam" iku papat kang paling dhuwur saka lima: "Mobile Suit Gundam" ing tingkat angka 2, with "Mobile Suit Gundam SEED Destiny" tingkat angka 3, "Mobile Suit Gundam SEED" tingkat angka 4, lan "Mobile Suit Zeta Gundam" tingkat angka 5
uga, "Mobile Suit Gundam Wing" tingkat angka 18 lan "Mobile Suit Gundam ZZ" tingkat angka 20
Akademik ing Jepang uga wis ndelok yèn seri gundam minangka inspirasi, karo Paseduluran Gundam Internasional minangka lembaga akademis pisanan dhedhasar sèri TV animasi.
Mobile Suit SD Gundam Mobile Suit SD Gundam (機動戦士SDガンダム, Kidō Senshi SD Gundam) (Japanese: 機動戦士SDガンダム, Hepburn: "Kidō Senshi SD Gundam"?) ya iku sèri animasi cekak kang digebyakaké ing téater lan minangka asliné animasi vidéo antarané taun 1988 lan 1993 kang digawé déning Sunrise
Bagéyané saka waralaba médhia SD Gundam, anime iki dhedhasar dolanan kapsul Gashapon kang populer lan model kits kang digawé déning Bandai ing wektu iku.
Carita parodhi cekak diwiwiti lan karakter saka waralaba Gundam karo wujud super deformed saka karakter Gundam lan mecha
Diwiwiti pisanan taun 1989 kanthi irah-irahan "Mobile Suit SD Gundam's Counterattack", karakter sèri SD Gundam dhedhasar dolanan SD Gundam, Carddass trading cards lan sèri manga , mligi saka Command Gundam, Knight Gundam, lan waralaba cabang Musha Gundam
"Mobile Suit SD Gundam" iku digebyakaké kanthi wujud sèri cekak ngancani filem kang digawé déning Sunrise, utawa ing wujud OVA
Pungkasané filem lan sèrial TV padha digawé uga
Pratélan lengkap karyané minangka ndhèrèk.
Universal Music Group Universal Music Group (UMG) ngerupakne perusahaan grup bisnis gedhé lan sak jeroning kulawarga label rekaman nang industri rekaman
Pusate Perusahaan iki ing Santa Monica, California lan Broadway, New York City, Amérika Sarékat
Perusahaan rekaman iki didegake tahun 1998
Nang Indonesia, penyanyi utama rekaman iki ya iku Samsons lan Dewi Sandra.
Make Money Make Money ya iku filem drama Indonesia sing dirilis 14 November 2013
Pak Tri (Ray Sahetapy) sukses yasa perusahaan iklan Bamboom, nanging gagal dadi bapak
Aris (Pandji Pragiwaksono) lan Rachmat (David Saragih), putrane, gedhene dadi uwong kang duwé sipat angkuh lan manja karo-karone
Siji dina, sak marine kericuhan Aris lan Rachmat, pak Tri nggawe rencana api-api sedha lan meriske kabèh kesugiane ana ing Odi (Ence Bagus), pemulung sing tau nolong dhèwèké ana ing dalan
Rencanae Pak Tri ora mulus
Pak Tri akhire ketemenan sedha
Sak cepete uripé Aris lan Rachmat seje
Sak padhane isi surat wasiat mau, dekne kabèh ora duwé hak sak kabehane saka donyane bapake
Aris lan Rachmat akhire dadi miskin, lan Odi moro-moro dadi sugih donya
gak mek kelangan donya tok, Aris yo kelangan Imelda (Tara Basro) sing ditresani Aris
Aris lan Rachmat sing asalé gak tau akur saiki kudu akur land dadi siji gae nggoleki Asri (Ratna Riantiarno) ibukne Aris lan Rachmat sing ternyata isik urip lan sugih donya kanggo nyelamatke keadaane sing kurang donya.
Pratélan bang ing Indonésia Miturut Nomor 7 Tahun 1992 Undang-Undang Nomor 7 Tahun 1992 bab Perbankan kang wus diganti dadi Nomor 10 Tahun 1998 Undang-Undang Nomor 10 Tahun 1998, bank ya iku badan usaha kang gunané ngumpulké dana saka masarakat kanthi wujud simpenan, lan nyalurké marang masarakat kanggo munggahké ékonomi masarakat
Bank swasta ya iku bank kang sahamé luwih akèh diduwèni swasta nasional lan akte pandhirian sing nggawé swasta, kauntunganné uga kanggo swasta nasional
Bank swasta kapérang dadi loro, ya iku; Bank pembangunan tlatah
Bank pembangunan daerah ya iku bank kang separo utawa kabéh sahamé diduwèni déning Pamréntah Dhaérah Provinsi Bank campuran
Bank campuran ya iku bank umum kang didhirikaké déning siji bank umum utawa luwih kang manggon ana ing Indonésia lan sing ndirikaké iku WNI karo siji utawa liwih bank kang manggon ana ing jaba nagri
BPR ya iku lembaga keuangan kang nrima simpenan déposito, tabungan, lan utawa wujud liyané kang dipadhakaké karo iku mau sarta nyalurkaké dana kanggo usaha BPR
Wiwit tanggal 18 Dhésémber 2011, ana 1.683 BPR kang kasebar ing Indonésia.
Hamish Daud Hamish Daud Wyllie (lair ing Gosford, Australia, 8 Maret 1980) ya iku presenter lan aktor Indonesia
Zayn Malik Zain Javadd "Zayn" Malik (lair ing Bradford, Inggris, Britania Raya, 12 Januari 1993;yuswa 23 taun), ya iku panembang lan panulis lagu saka Inggris.Jeneng bapaké ya iku Yasser kang nduwé katurunan Inggris-Pakistan, jeneng ibuné ya iku Tricia Malik saka Inggris
Dhèwèké nduwé telu sadulur wadon ya iku, Doniya, Waliyha lan Safaa
Sadurungé pindah, Zayn wis pindah sekolah kaping loro marga dhèwèké ora cocog karo sekolah sadurungé
Sawisé pindah marang sekolah Tong High Shool, dhèwèké wiwit fokus marang kapinterané
Nalika mèlu "The X Factor", mbahé, Walter nilar dunya
Zayn nduwé tato wujud jeneng mbahé nganggo basa Arab ing dadané
Nalika audisi "The X Factor", Zayn ngomongké motivasiné mèlu acara iku ya iku nggolèk pengalaman
Mituruté, "urban music" ya iku alasan utama kang gawé prabawa karir musiké sing nduwéni génré R&B lan Rap
Ing audisi "X Factor", Zayn nembangaké lagu R&B duwéké Mario sing judhulé "Let Me Love You"
Dhèwèké uga personil One Direction kang dianggep dadi "kolaborator impén" déning para artis dunya, salah sijiné Bruno Mars
Zayn tau kencan karo kontestan "X Factor "liya, ya iku Rebecca Ferguson
Hubungan iki mung nganti wulan bulan November 2011
Zayn uga seneng ngrokok
Ing wulan Agustus 2011, dhèwèké omong yèn péngin mandheg ngrokok
Zayn nduwéni pitu tato ing awaké; tato kang dhapuré "Yin Yang" ana ing tangané, gambar driji nyilang ana ing tangan ngisor, jeneng mbahé nganggo tulisan arab ana ing dadané, simbol Jepang kang nduwéni arti "born lucky", gambar ati ana ing weteng, gambar godhong pakis pérak kang wujud nagri Selandia Baru ana ing mburi gulu lan tato epigraf ing pérangan balung selangkané
Wulan Juni 2012, Zayn nulis "tweet": "La ila ha ill lalla ho muhammed door rasoolalah" kang nandhakaké dhewéké iku muslim
Tweet iki nggawé akèh omongan saka golongan anti-muslim ing Eropa lan Amérika, salah sijiné ya iku Schlussel Debbie Schlussel
"Dhèwèké nggunakaké prabawané kanggo nyebarké agama Islam marang para penggemaré, lan nggawé padha pindah agama
iku mbebayani," tulis Debbie ing blogé
Sawetara iku,Zayn ulih pujian saka para muslim liya ing indhustri hiburan Eropa lan Amérika
Wajahat Ali, penulis cerita muslim saka San Fransisco nyebutaké yèn suksésé Zayn iku bisa ndandani jeneng Islam ing dunya Kulon
Zudhi Jasser, aktivis muslim ing Amérika uga njurung Zayn marga wani ngomong yèn dhèwèké iku muslim ing dunya kulon kang misuwur bab diskriminasi muslim
Nanging, dhèwèké uga ngelingake yèn muslim sing konservatif bakal ngancem Zayn marga tato lan tindikan ana ing kupingé.
Sawisé dadi omongan yèn dhèwèké pacaran karo anggota girlband Little Mix; Perrie Edwards, ing wulan Mèi 2012 Zayn ngomong yèn dhèwèké lan Perrie Edwards pancen pacaran
Ing wulan 2013, Zayn Malik krungu kabar yèn dhèwèké selingkuh karo pelayan sing jenengé Courtney Webb lan Zayn uga dikabaraké yèn dhèwèké kawin karo Courtney Webb
Dina minggu tanggal 27 Januari 2013 sawisé teka ing acara pahargyan musik NRJ Awards 2013 ing Perancis, Zayn langsung mulih menyang Inggris lan ketemu karo Perrie Edwards kanggo ngomongké babagan gayutané
Metu saka One Direction
Rabu, 25 Maret 2015 Zayn metu saka One Direction marga dhèwèké péngin dadi wong biyasa lan adoh saka médhia
Dhèwèké uga mbantah yèn dhèwèké nduwé masalah karo anggota One Direction liyané
Sawisé metu saka One Direction, Zayn milih dadi panembang solo utawa dhéwékan
Nganti saiki, dhèwèké wis gawé siji album kang judhulé "Mind of Mine" sing dibabar tanggal 25 Maret 2016
Salah siji laguné ya iku "Pillowtalk", dadi posisi kaping siji ing UK Singles Chart lan Billboard Hot 100.
Jennifer Lawrence Jennifer Shrader Lawrence (Lair 15 Agustus 1990) iku aktris Amérika
Lair lan diopèni ing Louisville, Kentucky, dhèwèké wis dititèni déning juru golèk bakat ing kutha New York City nalika umur 14 taun
Dhèwèké agé-agé ngalih menyang Los Angeles lan miiwiti karir èktingé kanthi ndhapuk dadi paraga tamu ing acara tipi
Rol utama kapisané iku dadi anggota paraga baku ing kumedhi swasana "The Bill Engvall Show" (2007–2009)
Dhèwèké gawé dhebut nalika dadi paraga pandhukung ing filem "Garden Party" (2008), banjur saya kondhang saka paragané sing dialem nalika dadi nom-noman mlarat ing drama swatantra "Winter's Bone" (2010)
Lawrence nrima pangakon kang luwih akèh nalika ndhapuk dadi mutan ajeneng Mystique ing filem "X-Men: First Class" (2011), rol iki sing diparagakaké ing pérangan waralaba "X-Men" sak lebaré
Paraga bintangé dadi Katniss Everdeen ing seri filem "Hunger Games" (2012–2015) ngukuhaké dhèwèké dadi wirawati sing brutoné gedhé dhéwé ing salawasing jaman
Lawrence wis nglumpukaké sawenèh kanugrahan saka kolaborasiné karo sutradhara David O
Dhèwèké kanugrahan Academy Award tumrap Aktris Apik Dhéwé
Kanugrahan iki ditrima amarga dhapukané dadi randha sing dhèprèsi ing kumedhi asmara ajudhul "Silver Linings Playbook" (2012), lan njalari dhèwèké dadi juwara Oscar Aktris Apik Dhéwé Paling Enom Kapindho
Dhèwèké uga nrima BAFTA Award tumrap Aktris Apik Dhéwé nalika dadi paraga pandhukung kang maragakaké setri sing wiyoga ing kumedhi ila-ila "American Hustle" (2013)
Dhèwèké uga menang telung Golden Globe Awards saka paragané ing filem sing mau mau lan mbintangi invèntor ing filem biografi asesirah "Joy" (2015)
Lawrence wis dadi sawijining aktris sing paling dhuwur bayarané lan paling suksès ing donya déné filemé brutoné punjul $5 milyar AS ing sadonya tekan sapréné
Dhewèké iku aktris sing paling enom sing wis tau éntuk papat nominasi Academy Award
Lawrence panyengkuyung tumrap fèminisme lan samyaning jènder
Sarana yayasan iku, dhèwèké nyengkuyung manéka warna organisasi amal.
Lo straniero Lo straniero iku sawijining filem Italia saka taun 1967
Film iki dhedhasar roman "Wong Njaba" pangriptané Albert Camus lan disutradarani Luchino Visconti
Paraga mligi, Meursault dimainaké déning Marcello Mastroianni
Kancané paraga baku, Meursault kang jenengé Sintès ngantemi pacangé lan banjur dituntut déning awaké
Sintès banjur ditutaké déning saduluré pacangé kang ora trima
Sintès padu karo saduluré lan Meursault némbak saduluré nganti mati
Alain Delon sajatiné kang arep diwènèhi peran paraga baku.
Wong Bungku Suku Bungku atawa karan "To Bungku" yaiku salah siji bebrayan kang ana ning Kabupatèn Morowali, Sulawesi Tengah
Suku kien ana ning Kacamatan Bungku Utara, Bungku Selatan, Bungku Tengah, lan Menui
Wong Bungku kebagi ning sub-subsuku yaiku Lambatu, Épé, Rété, Routa, lan Wowoni
Miturut sénsus taun 1982, wong asli Bungku cacahé 40.452
Nanging sekien cacahé kayaé wis nambah
Pagawéan utamaé yaiku tani nandur tandiran utama padi, jagung, capu bari kebon klapa lan ngeramu sagu
Ning daérah Bungku uga ana hasil damar lan rotan
Basa kang dienggo suku kien yaiku Basa Bungku kang manjing ning kelompok basa Bungku-Tolaki
Basa kien kebagi maning ning dialék-dialék yaiku dialék Taa, Menui, Torété, Landawé, Waia, lan séjéné
Uga ana maning basa-basa masarakat jaba atawa transmigran kang ana ning daérah Bungku, kaya Basa Jawa, Bugis, Bajo, lan Buton
Bengiéné wong Bungku ana lapisan masarakaté amarga wong Bungku duwé sistem karajan, yaiku Karajan Bungku
Lapisan masarakat mau yaiku lapisan dhuwur, kepala suku, lapisan tengah, rayat biyasa, lapisan isor lan budak
Sekien wong Bungku akèh sing nganut agama Islam
Wong Bungku duwé gayutan sosial lan peseduluran kang parek karo wong Suku Mori ning Karajan Mori kang genaé sebelahan karo wewengkon Karajan Bungku.
The Divergent Series The Divergent Series ya iku sèri filem kang dhedhasar novèl kang irah-irahané "Divergent" anggitané panganggit Amèrikah jenengé Veronica Roth
Lan di dhistribusiké déning Summit Entertainment lan Lionsgate Films, Sèri filem fiksi sains iki ana papat kang jupuk latar ana ing masarakat kang dhistopia
Film iki diprodhuksi déning Lucy Fisher, Pouya Shabazian, lan Douglas Wick uga paraga misuwur Shailene Woodley lan Theo James minangka karakter utama Beatrice Prior (Tris) lan Tobias Eaton (Four), mungguh
Paraga pambiyantu kalebu Ansel Elgort, Zoë Kravitz lan Miles Teller
Sèri filem kapisanan di sutradharai déning Neil Burger, banjur nalika filem angka 2 lan angka 3 disutradarani Robert Schwentke
Pangembangan filem iki diwiwiti ing taun 2011 sawisé Summit's ngakuisisi hak cipta filem ing novèl "Divergent" kanthi kekancan karo kumpeni prodhuksi Red Wagon Entertainment
Studio mbiwara yèn prodhuksi sèkuèl filem pisanan bakal ditampilaké dina kemis bengi, déné filem iki ngentèkaké dhuwit $4.9 yuta
Summit's intuk hak cipta filem saka novèl "Allegiant" ing wulan Désèmber taun 2013, summit's mutusaké ing wulan April taun 2014 yèn novèl angka 3 bakal dipecah dadi rong pérangan.
Sunrise (kumpeni) Sunrise Inc
(株式会社サンライズ, Kabushiki-gaisha Sanraizu) (株式会社サンライズ, "Kabushiki-gaisha Sanraizu"?) ya iku studio animasi Jepang lan kumpeni prodhuksi
Kumpeni salah sijiné cabang saka Bandai Namco Holdings
Jeneng wiwitané kumpeni iki ya iku Nippon Sunrise, lan diganti dadi Sunrise Studios
Kantor cabang kumpeni iki manggon ana ing tlatah Suginami, Tokyo
Martin van Heemskerck Marten Jacobszoon Heemskerck van Veen utawa "Maarten van Heemskerck" (1498 ing Heemskerck – 1 Oktober 1574, ing Haarlem), iku sawijining pelukis potrèk lan bab agama saka Walanda ing abad angka 16 (1500-an)
Dhèwèké dadi kondhang amarga séri cithakan warnané sing jenengé Pitu Kaajaiban Donya Kuna
Marten van Heemskerck lair ana ing kutha Heemskerck, sacedhaké Haarlem ing Walanda
Bapaké iku makarya dadi tani
Marten maguru tumrap wong loro sing kaloroné kuwi pelukis ing Haarlem, nanging bapaké njaluk supaya dhèwèké bali menyang omah saperlu ngréwangi tani
Marten nuli minggat saka omah, lan dhèwèké kasil nglanglang adohé 50 mil pinuju sawijining kutha aran Delft
Dhèwèké banjur ketemu wong sing bisa ngajari dhèwèké nglukis, nanging ora suwi Marten mandheg lan ninggal guruné
Marten nuli lunga menyang Haarlem, lan ana ing kana dhèwèké makarya bebarengan karo sawijining pelukis aran Jan van Scorel saka taun 1527-1529
Salah sawijining seniman sing mengaruhi Marten van Heemskerck nalika kuwi ya iku Jan Mabuse sing uwis tau njlajah Italia lan meruhi lukisan-lukisan déning seniman-seniman gedhé saka Firenze lan Venesia
Marten wiwit nirokaké gagrag lukisé Mabuse
Nalika taun 1532, dhèwèké menyang Italia lan pirang-pirang taun bola-bali ngalih kutha saperlu nonton karya-karya seni lan nggambar apa sing dideleng
Kutha sing nduwé prabawa gedhé tumrap karya-karyané Marten ya iku Roma
Patilasan-patilasan sing ana ing kana saka jaman Roman Kuna narik kawigatené dhèwèké
Marten nuli nggawé akèh gambar patilasan-patilasan kuna mau, lan uga samubarang liyané sing dideleng dhèwèké
Buku gambaré, sing saiki ana ing sawijining musiyum ing Berlin, iku minangka bukti sing sampurna kanggo nggambaraké Roma ing taun 1500-an
Salah sijining yasa gatèn sing digambar dhèwèké iku Basilika Santo Petrus sing diwiwiti, nanging ora tau dirampungaké
Seniman sing paling kondhang sing urip ana ing taun iki ya iku Michelangelo
Dhèwèké iku sajatiné juru reca, nanging dhèwèké uwis nglukis ana ing langitané Kapél Sistina sasuwéné limang taun
Kaya déné wong-wong liyané, Marten van Heemskerck nganggep yèn kuwi ngagumaké
Citra-citra sing dilukis déning Michelangelo nduwé prabawa sing gedhé banget tumrap Marten saéngga dhèwèké nggawé disain séri gegambaran ajejuluk "Rolas Panèl nggambaraké Manungsa Kekah saka Mitologi lan Sajarah Alkitab"
Kaya déne séri "Pitu Kaajaiban Donya Kuna" gegambaran iki uga dikenal minangka cithakan sing digawé saka "pahatan" (gegambaran iki dicithak saka plat métal kanthi disain sing kapahat)
Marten mulih menyang Walanda nuli manggon ana Haarlem lan ing kana dhèwèké omah-omah kaping loro
Ing taun 1572, dhèwèké ngalih marang Amsterdam amarga wadya Spanyol neluk Haarlem
Ing taun 1540 dhèwèké dadi presidhén saka Pakumpulaning Pelukis
Dhèwèké dadi pelukis sing sugih lan kondhang
Nalika patiné, dhèwèké ninggal sawenèh dhuwit nedya dianggo pasangan sing bakal ningkah ing sandhuwuring pakuburané
Tradhisi iki dipitaya bisa nggawa katentreman tumrap wong sing tinggal donya
Dhèwèké uga ninggal sawenèh palemahan kanggo mbiyantu sawijining panti piyatu ana ing kutha mau
Akèh karya-karyané Marten van Heemskerck sing isih bisa ditonton
Karya-karya kuwi kalebu "Adam lan Hawa", "Lukisa Santo Lukas, Madonna lan Anak" lan sawijining lukisan Yesus ing musiyum ing Ghent, Bèlgi.
Lukisan-lukisan iki dirampungaké sadurungé dhèwèké lunga menyang Italia
Ing taun 1550-an dhèwèké nglukis sawenèh lukisan altar sing bisa ditonton ana ing muséuming Delft, Haarlem lan Brussel, sarta uga kauripané Santo Bernardus lan Santo Benediktus.
Big Hero 6 (filem) Big Hero 6 iku filem animasi 3D Amerikah taun 2014 ajénre adiwira lan kemidhi kang digawé Walt Disney Animation Studios lan dibabar Walt Disney Pictures—filem adiwira kang kawitan saka seri Walt Disney Animated Classics lan angka 54 ing sakabéhé
Filem iki dhedhasar Marvel Comics superhero kang nunggal jeneng
Don Hall lan Chris Williams, minangka sutradara
Lakoné nyaritaké bocah enom ajeneng Hiro Hamada kang nduwé keampuhan nggawé robot
Dhèwèké mbentuk tim adiwira nedyo merangi durjana
Kanthi pangisi suara iku Scott Adsit, Ryan Potter, Daniel Henney, T
"Big Hero 6" dadi filem animasi Disney kawitan kang nyeritaké karakter Marvel Comics, kang kumpeni baboné dituku déning The Walt Disney nalika 2009
Walt Disney Animation Studios nyiptakaké tehnologi piranti alus anyar nedyo ngasilaké filem animasi visual
"Big Hero 6" digebyagaké ing Tokyo International Film Festival k-27 nalika 23 Oktober 2014, lan ing Abu Dhabi Film Festival nalika 31 Oktober; uga dibabar ing biyoskup kanthi format Disney Digital 3-D lan RealD 3D ing Amerikah kala 7 November 2014
Filem iki kasil kanthi kumersil lan nampa kritik apik lan ngéntukaké pikoléhan $657 yuta ing sakubenging dunya
Kala 2014, "Big Hero 6" dadi filem kang paling akèh ngèntukaké bruto
Filem iki menang Academy Award tumrap filem animasi apik dhéwé lan Kids' Choice Award tumrap filem animasi paling disenengi
Filem iki uga dinominasiaké ing Annie Award, Golden Globe Award, lan BAFTA Award tumrap filem animasi apik dhéwé
"Big Hero 6" dibabar kanthi wujud DVD lan Blu-ray nalika 24 Fèbruari 2015.
Carita ing filem iki kurang luwih asalé saka buku bocah kang nunggal jeneng anggitané Judi lan Ron Barrett
Filem iki diprodhuksi Sony Pictures Animation, lan dibabar déning Columbia Pictures nalika 18 September 2009
Kanthi pangisi swara Bill Hader, Anna Faris, Bruce Campbell, James Caan, Bobb'e J
T, Benjamin Bratt, Neil Patrick Harris, Al Roker, Lauren Graham, lan Will Forte
Lakoné dianggit lan diarahké déning Phil Lord lan Christopher Miller
Filem iki kasil kanthi komersil, nampa kritik apik, lan éntuk pikolèhan $243 yuta ing sakubenging dunya saka rantaman $100 yuta
Ra In Mitologi Mesir, Ra iku minangka déwa srengéngé
Dhèwèké uga diarani Re, Amun-Ra, Ra-Horakhty lan manéka warna jeneng liyané
Dhèwèké iku déwa sing paling gatèn ana ing Mesir kuna
Disebutaké yèn dhèwèké lair saben isuk ing Wétan lan tinggal donya saben wengi ing Kulon
Ing wayah wengi dhèwèké nyabrang liwat yamani
Iki njalari pérangan Kulon saka kali Nil diarani tanah pati
Ra dipitaya minangka déwaning srengéngé lan panyipta
Jeneng Ra asal mulané saka Re lan Amen
Jeneng Re asalé saka Mesir Udhik lan jeneng Amen saka Mesir Ilir
Nalika Mesir Udhik lan Ilir manunggal jenengé malih dadi Amen-Re
Punjul éwonan taun, jeneng Amen-Ra owah dadi Amen-Re nuli owah manèh dadi Ra
Wiwit dina iku, wong-wong nuli ngarani dhèwèké Re utawa Ra.Ra biyén artiné "cangkem" ing basa Mesir Kuna
Jeneng liyané ya iku Re, sang Panyipta, Khepry, lsp
Ra nduwé wujud sing manéka warna, dhèwèké bisa muncul kanthi rupané sing paling kondhang awujud manungsa sirah garudha mawa piringan srengéngé ing sandhuwuré
Dhèwèké uga asring digambaraké minangka sekarab utawa manungsa
Sing sijiné ya iku Amun-Ra, sawijining bandhot, lan sing liyané, Ra-Hakorthaty, déwa akasa srengéngé
Ing sawijining kala ing Praja Tengahan, Ra lan Osiris kekancan
Bab iki ora lumrah amarga Osiris dumunung ana ing Yamani lan Ra dumunung ana ing Swarga
Déwa-déwa liyané péngin uga kekancan karo Ra, kanthi pangajab, yèn kekancan karo Ra, dhèwèké bakal ngandani jeneng wadiné
Nanging Ra uga nduwé sawèneh mungsuh
Seth kala-kala dadi mungsuhé Ra, nanging Seth "ngréwangi" Ra nalika dhèwèké tarung klawan Apep, déwa ula
Kasunyatan yèn Seth ngrewangi Ra ngélingaké para déwa liyané yèn Seth satemené ora kabèh ala
Isis minangka mungsuh Ra sing liya
Isis ngakali Ra supaya mènèhi jeneng wadiné saèngga bojoné, Osiris, bisa dari ratuning para déwa
Ra kapitayan minangka déwa Mesir sing paling sekti ing babagan kadigdayan
Kasektèné dhèwèké ana ing jeneng wadiné.
Sing ngerti jeneng wadiné amung dhèwèké mula mligi dhèwèké sing bisa nganggo kasektèné
Dhèwèké bisa nyipta apa waé, manungsa, donya, lan uga swarga
Nuju sawijining dina, Isis péngin bisa nduwéni kadigdayané Ra
Dhèwèké ngutus sarpa saperlu ngracun Ra nalika dhèwèké lagi lumaku-lumaku, lan nalika kelaran, dhèwèké teluk, nuli ngandani Isis jeneng wadiné
Isis banjur nyingkiraké Ra marang Duat mula Osiris, bojoné, bisa dadi ratu.
Sapi suci Ing agama sing paling tuo sadonya, Hindhu, sapi iku diarani suci utawa dikurmati banget
Hindhu iku ora nyembah sapi, nadyan sapi iku dimulyakaké
Alesan iki ana gandhèngané karo panganggoné sapi ing patanèn lan sipat alus
Hindhu banget ngandelaké sapi kanggo pancagawya, ngluku, lan léthongé dadi bahan bakar lan rabuk
Mula, sapi iku diarani 'baureksa' utawa citraning ibu
Sawijining Dèwi Hindhu sing adhaté muncul mawa wujud sapi iku ajeneng: Bhoomi (ভূমি)
Dhèwèké iku dadi pralambang bumi
Akèh-akèhé wong Hindhu ngajèni sapi awit sipat apiké sing dadi pralambang ajaran utama agama Hindhu, tan milara (ahimsa)
Sapi uga dadi pralambang mertéga (ghee) lan karosan
Sapi iku diajèni banget ing masarakat, lan wong Hindhu ora mangan iwak sapi, nanging iwak sapi iku wis umum dipangan déning wong Hindhu ing anak buwana India, kaya ta Hindhu Tamil ing Malaysia
Ing akèh-akèhé Negara Pérangan India (27 saka 29 nagara), mangan utawa duwé iwak sapi dianggep ilégal